nvidia/miracl-vision huggingface dataset:
ব্লো-ব্জাং-দ্রি-মেদ

ব্লো-ব্জাং-দ্রি-মেদ (তিব্বতি: བློ་བཟང་དྲི་མེད, ওয়াইলি: blo bzang dri med) (জন্মঃ- ১৬৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাপ্পান্নতম দ্গা'-ল্দান-খ্রি-পা বা প্রধান ছিলেন। ব্লো-ব্জাং-দ্রি-মেদ ১৬৮৩ খ্রিষ্টাব্দে তিব্বতের খাম্স অঞ্চলের শোগ-দ্রুগ (ওয়াইলি: shog drug) নামক একটি ছোট শহরে জন্মগ্রহণ করেন। তাকে র্দো-র্জে-ব্জাং-পো নামক সপ্তদশ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। কম বয়সে তিনি শোগ-দ্রুগ অঞ্চলে অবস্থিত দ্গে-ল্দান-ছোস-'ফেল-গ্লিং (ওয়াইলি: dge ldan chos 'phel gling) নামক বৌদ্ধবিহারে শিক্ষালাভ করেন। এরপর তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং (ওয়াইলি: blo gsal gling) মহাবিদ্যালয়ে শিক্ষালাভ করেন। এরপর তিনি গ্যুমে তন্ত্র মহাবিদ্যালয় থেকে শিক্ষাগ্রহণ শেষ করে গ্সাং-স্ঙ্গাগ্স-ম্খার (ওয়াইলি: gsangs sngags mkhar) বৌধবিহার ও পরে গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। ১৭৫০ খ্রিষ্টাব্দে তিনি দ্গা'-ল্দান বৌদ্ধবিহারের ছাপ্পান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি স্বর্ণ মূর্তি নির্মাণ করান। দ্গা'-ল্দান-খ্রি-পা পদ থেকে অবসর গ্রহণের পর তিনি ব্যা-য়ুল-ছোস-স্দে (ওয়াইলি: bya yul chos sde) নামক স্থানে বসবাস করতেন।
ওয়াহশি ইবনে হারব

ওয়াহশি ইবনে হারব ছিলেন ইথিওপিয় বংশোদ্ভূত একজন দাস। তার মনিবের নাম ছিল জুবায়ের ইবনে মুতিম । ওয়াহশি পরবর্তীতে ইসলাম গ্রহণ করেন এবং সাহাবীর মর্যাদা লাভ করেন। অমুসলিম থাকাবস্থায় উহুদের যুদ্ধে তিনি মুহাম্মদ(সা) এর চাচা মুসলিম সেনাপতি হামযা ইবনে আবদুল মুত্তালিবকে হত্যা করেন। পরবর্তীতে তিনি মুসলিমদের বিরুদ্ধে যুদ্ধ করা ভন্ড নবী মুসাইলিমাকে হত্যা করেন। বদরের যুদ্ধে নিজ পিতার মৃত্যুর প্রতিশোধ হিসেবে হামযা ইবনে আবদুল মুত্তালিবকে হত্যার শর্তে হিন্দ বিনতে উতবা ওয়াহশিকে দাসত্ব থেকে মুক্তি দেয়ার প্রতিশ্রুতি দেন। এ ব্যাপারে তিনি বলেছেন, "উহুদের দিন আমি হামযাকে অনুসরণ করি। তিনি ক্ষিপ্ত সিংহের মত সেনাবাহিনীর মধ্যভাগে আক্রমণ করছিলেন। তিনি তার সামনে যাকে পাচ্ছিলেন তাকেই হত্যা করছিলেন। আমি গাছ ও পাথরের আড়ালে আশ্রয় নিই যাতে তিনি আমাকে দেখতে না পান। তিনি যুদ্ধে খুব বেশি নিয়োজিত ছিলেন। আমি আড়াল থেকে বের হয়ে আসি। ইথিওপিয়ান হিসেবে আমি ইথিওপিয়ানদের মত বর্শা নিক্ষেপে সক্ষম ছিলাম এবং আমার কখনো লক্ষ্যভ্রষ্ট হত না। তাই আমি কিছুদুর অগ্রসর হয়ে আমার বর্শা তার দিকে নিক্ষেপ করি। আমার বর্শা তাকে ভেদ করে দু পায়ের মধ্য দিয়ে বেরিয়ে আসে। তিনি আমাকে আক্রমণ করতে চেয়েছিলেন কিন্তু যন্ত্রণার কারণে সক্ষম হননি। মৃত্যুর আগ পর্যন্ত তিনি এই অবস্থায় ছিলেন। এরপর আমি সতর্কভাবে অগ্রসর হই এবং তার শরীর থেকে অস্ত্র বের করে কুরাইশ সেনাদের কাছে ফিরে আসি এবং স্বাধীনতার অপেক্ষায় থাকি।" পরবর্তীতে ওয়াহশি ইসলাম গ্রহণ করেন। ৬৩৪ সালে ইয়ামামার যুদ্ধে তিনি ভন্ড মুসাইলিমাকে হত্যা করেন। তার ধর্মান্তরের ব্যাপারে তিনি বলেন, "উহুদের যুদ্ধের পর আমি মক্কায় বসবাস করতে থাকি। মুসলিমরা মক্কা বিজয় করলে আমি তাইফে পালিয়ে যাই, কিন্তু শীঘ্রই সেখানেও ইসলাম দ্রুত পৌছে যায়। আমি শুনেছিলাম যে মানুষের পাপ যত বড়ই হোক না কেন আল্লাহ তা ক্ষমা করেন। আমি তাই মুহাম্মদ এর কাছে যাই এবং শাহাদাত উচ্চারণ করি। মুহাম্মদ আমাকে দেখে জিজ্ঞেস করেন, "তুমি কী সেই ইথিওপিয় ওয়াহশি?" আমি হ্যাঁসূচক উত্তর দিই। এরপর তিনি বলেন, "কীভাবে তুমি হামজা ইবনে আবদুল মুত্তালিবকে হত্যা করেছ?" আমি এরপর ঘটনার বর্ণনা দিই। তিনি সরে যান এবং বলেন, "আমি পুনরুত্থানের আগ পর্যন্ত তোমার চেহারা দেখব না, কারণ আমার চাচার হৃদয় বিদারক অবস্থা তোমার হাতেই সংঘটিত হয়েছে।" উল্লেখ্য এটা ওয়াহশির প্রতি তার ব্যক্তিগত আক্রোশ নয় বরং ওয়াহশিকে দেখলে তার মনে ক্রোধ জন্মাতে পারে আশঙ্কায় এমনটা করা হয়েছিল। ওয়াহশি বলেন, "যতদিন মুহাম্মদ বেঁচে ছিলেন আমি নিজেকে তার থেকে আড়াল করে রাখি। তার মৃত্যুর পর মুসাইলিমার সাথে যুদ্ধ সংঘটিত হয়। আমি মুসলিম বাহিনীতে যোগ দিই। মুসাইলিমার বিরুদ্ধে আমি একই অস্ত্র ব্যবহার করি এবং একজন আনসারের সহযোগিতায় তাকে হত্যা করতে সক্ষম হই। যদি আমি এই অস্ত্র দিয়ে শ্রেষ্ঠ ব্যক্তিকে (হামযা ইবনে আবদুল মুত্তালিব) হত্যা করে থাকি, তবে নিকৃষ্ট ব্যক্তিটিও এর ভয়াবহতা থেকে রেহাই পায়নি।"
মুহাম্মদ ইবনে আবদুল ওয়াহাব

মুহাম্মদ ইবনে ʿআব্দুল ওয়াহাব নজদি ইবনে সুলাইমান আত-তামীমী (/wəˈhɑːb/; আরবি: مُحَمَّدُ بنُ عَبْدِ الوَهَّابِ بنِ سُلَيْمَانَ التَّمِيْمِيُّ; ১৭০৩ – ২২ জুন ১৭৯২) ছিলেন মধ্য আরবের নজদ অঞ্চলের একজন ধর্মীয় নেতা, সংস্কারক, পণ্ডিত ও ধর্মতাত্ত্বিক এবং ওয়াহাবি মতবাদ ও আন্দোলনের প্রতিষ্ঠাতা। তার প্রখ্যাত শিক্ষার্থীদের মধ্যে হুসাইন ইবনে মুহাম্মদ ইবনে আবদ আল-ওয়াহাব, ইব্রাহিম ইবনে মুহাম্মদ ইবনে আবদ আল-ওয়াহাব, 'আবদুর-রহমান বিন হাসান, হাম্মাদ ইবনে নাসির ইবনে মুআমার, হুসাইন আল-ঘননাম এবং আবদুল আজিজ ইবনে মুহাম্মদ ইবনে সৌদ অন্তর্ভুক্ত ছিলেন। ওয়াহাবি নামটি তাঁর অনুসারীরা ধারণ করে না, বরং সমালোচনার ক্ষেত্রে এটি প্রযুক্ত হয়। ফকীহদের পরিবারে জন্ম নেওয়া ইবনে ʿআব্দুল ওয়াহাবের প্রাথমিক শিক্ষা ইসলামের হাম্বলি মাযহাব অনুযায়ী ফিকহের একটি ন্যায্য প্রমিত পাঠ্যক্রম অধ্যয়নের মাধ্যমে গঠিত হয়েছিল, যা ছিল তাঁর জন্মস্থানের সবচেয়ে প্রভাবশালী মাযহাব। তিনি ঐতিহ্যবাহী ইসলামি আইনের প্রতি কঠোর আনুগত্য প্রচার করেন, মধ্যযুগের তাফসীরের উপর নির্ভরশীলতার পরিবর্তে কুরআন ও হাদিসে সরাসরি প্রত্যাবর্তনের প্রয়োজনীয়তা ঘোষণা করেন এবং প্রত্যেক মুসলিম পুরুষ ও নারীকে নিজে নিজে কুরআন পাঠ ও অধ্যয়নের জোর দাবি জানান। তিনি তাকলিদের বিরোধিতা করেন এবং ইজতিহাদ প্রয়োগের আহ্বান জানান। শাস্ত্রীয় সুন্নি ইসলামি ঐতিহ্যে তাঁর প্রাথমিক অপরিণত প্রশিক্ষণ সত্ত্বেও ইবনে ʿআব্দুল ওয়াহাব নজদি ক্রমাগতভাবে বহু জনপ্রিয় সুন্নি অনুশীলন যেমন রিসালাত সুফিজম ওলী-আউলিয়ার মুর্শিদ মাজার জিয়ারত ও আদব সম্মান শ্রদ্ধা ইত্যাদির বিরোধী হয়ে ওঠেন যেসব ছিল তাঁর মতে বিদআত কিংবা এমনকি শিরক। তাঁর সমাজ সংস্কারের আহ্বানের মূল ভিত্তি ছিল তওহীদ বিষয়ক তাঁর দৃষ্টিভঙ্গি। তাঁর শিক্ষাবলি সমসাময়িক বহু প্রসিদ্ধ সুন্নি মুসলিম ওলামা, তাঁর স্বীয় পিতা ও ভাইও ছিলেন যাদের অন্তর্ভুক্ত, কর্তৃক খারিজ ও প্রতিরুদ্ধ হওয়া সত্ত্বেও ইবনে ʿআব্দুল ওয়াহাব নজদি মুহাম্মদ বিন সৌদের সঙ্গে একটি ধর্মীয়-রাজনৈতিক চুক্তিতে আবদ্ধ হন। চুক্তি মোতাবেক তিনি বিন সৌদকে প্রথম সৌদি রাষ্ট্র দিরিয়া আমিরাত প্রতিষ্ঠায় সহায়তা করেন এবং তাঁদের দুই পরিবারের মধ্যে একটি রাজবংশীয় জোট ও ক্ষমতা-অংশীদারিত্বের ব্যবস্থা চালু করেন যার ফলে অধুনা সৌদি আরব রাজ্য প্রতিষ্ঠিত হয়। সৌদি আরবের নেতৃস্থানীয় ধর্মীয় পরিবার আল আশ-শাইখের সদস্যরা ইবনে ʿআব্দুল ওয়াহাবের বংশধর এবং ঐতিহাসিকভাবে তারা সৌদি রাষ্ট্রের ওলামা শ্রেণিকে নেতৃত্ব দিয়ে আসছে এবং দেশটির ধর্মীয় প্রতিষ্ঠানগুলোতে আধিপত্য বজায় রেখেছে।
উজ্জা

উজ্জা (আরবি: العزى, al-ʻUzzá) হল প্রাক-ইসলামিক যুগে কাবাঘরে সংরক্ষিত দেবতামূর্তিসমূহের মধ্যে তিনটি প্রধান দেবীমূর্তির মাঝে একটি। উজ্জা ছিল লাত ও মানাত সহ তিনটি দেবীমূর্তির একটি, যাদেরকে আল্লাহর তিন কন্যা হিসেবে ধারণা করা হত। হুবাল দেবতার মতই উজ্জাকেও সমৃদ্ধি ও কল্যাণের আশায় কুরাইশরা পূজা করত। মক্কা বিজয়ের পর মুহাম্মদ এর নির্দেশে খালিদ বিন ওয়ালিদ তার একটি অভিযানের মাধ্যমে নাখলা নামক স্থানে উজ্জার প্রতি উৎসর্গীকৃত একমাত্র মন্দির ও তার ভেতরে অবস্থিত উজ্জার মূর্তি দুটোই ধ্বংস করে দেন। মক্কা বিজয়ের পরপরই, মুহাম্মদ প্রাক-ইসলামিক রীতিনীতির কথা মনে করিয়ে দেওয়া শেষ প্রথা মুছে ফেলার লক্ষ্য নিয়েছিলেন। তিনি ৬৩০ খ্রিস্টাব্দে (8 হিজরি) রমজান মাসে খালিদ ইবনে আল-ওয়ালিদকে নাখলা নামক একটি স্থানে পাঠান, যেখানে কুরাইশ এবং কিনানা উপজাতিরা দেবী আল-উজ্জার উপাসনা করত। মাজারের হেফাজতকারীরা ছিলেন বনু শাইবানের। আল-উজ্জাকে এই অঞ্চলের সবচেয়ে গুরুত্বপূর্ণ দেবী হিসাবে বিবেচনা করা হত। খালিদ ৩০ জন ঘোড়সওয়ার নিয়ে মাজার ধ্বংস করার জন্য রওনা হন। মনে হচ্ছে আল-উজ্জার দুটি মূর্তি ছিল, একটি আসল এবং একটি নকল। খালিদ প্রথমে জালটি খুঁজে বের করে তা ধ্বংস করে দেন, তারপর নবীর কাছে ফিরে এসে জানান যে তিনি তার মিশন পূরণ করেছেন। "আপনি কি অস্বাভাবিক কিছু দেখেছেন?" নবীজিকে জিজ্ঞাসা করলেন। "না," খালিদ জবাব দিল। "তাহলে আপনি আল-উজ্জাকে ধ্বংস করেননি," নবী বললেন। তিনি যে ভুলটি করেছিলেন তাতে ক্ষুব্ধ হয়ে খালিদ আবার নাখলার দিকে রওনা হন এবং এবার তিনি আল-উজ্জার আসল মন্দির খুঁজে পান। আল-উজ্জার মন্দিরের রক্ষক তার জীবনের জন্য পালিয়ে গিয়েছিলেন, কিন্তু তার দেবীকে ত্যাগ করার আগে তিনি তার গলায় একটি তলোয়ার ঝুলিয়েছিলেন এই আশায় যে তিনি নিজেকে রক্ষা করতে পারবেন। খালিদ মন্দিরে প্রবেশ করার সাথে সাথে একটি অস্বাভাবিক নগ্ন আবিসিনিয়ান মহিলার মুখোমুখি হন যিনি তাঁর পথে দাঁড়িয়ে কাঁদছিলেন। খালিদ তাকে দুই ভাগ করে ফেলল। তারপর তিনি ছবিটি ভেঙ্গে ফেলেন এবং মক্কায় ফিরে এসে মুহাম্মাদকে তিনি যা দেখেছিলেন এবং যা করেছিলেন তার বর্ণনা দেন। অতঃপর মুহাম্মাদ বললেন, "হ্যাঁ, ওটা ছিল আল-উজ্জা; এবং আর কখনো তোমার দেশে তার পূজা হবে না।"
ফিফা বিশ্বকাপ ফাইনালের তালিকা

ফিফা বিশ্বকাপ (ফুটবল বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা, যেখানে ফিফা বা আন্তর্জাতিক ফুটবল সংস্থার সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি। সর্বশেষ ২০২২ বিশ্বকাপে শিরোপাধারী দল হচ্ছে আর্জেন্টিনা। সাধারণ নির্দিষ্ট
চার্লস উইলকিন্স

স্যার চার্লস উইলকিন্স (ইংরেজি: Charles Wilkins) কেএইচ, ডিসিএল, এফআরএস (১৭৪৯ – মে ১৩, ১৮৩৬), ছিলেন একজন ইংরেজ মুদ্রাকর, প্রাচ্য ভাষাবিদ এবং কলকাতার এশিয়াটিক সোসাইটির প্রতিষ্ঠাতা-সদস্য। তিনি বাংলা এবং ফরাসি মুদ্রাক্ষরের অধুনিক আকৃতির উদ্ভাবক। পঞ্চানন কর্মকার সহযোগে, ইংরেজি ভাষায় প্রথম মুদ্রাক্ষরে ভগবত গীতা অনুবাদ করেন তিনি। ১৭৮৮ সালে, উইলকিন্স রয়েল সোসাইটির সদস্য নির্বাচিত হন। চার্লস উইলকিন্স, ১৭৪৯ সালে সোমারসেটের ফ্রোম অঞ্চলে জন্ম নেন। একজন মুদ্রক হিসেবে প্রশিক্ষণ নিয়েছিলেন। ১৭৭০ সালে তিনি ভারতে চলে আসেন এবং পরবর্তীতে মুদ্রক ও লেখক হিসেবে ইস্ট ইন্ডিয়া কোম্পানিতে যোগ দেন। মালদহে কর্মরত থাকাকালীনসময়ে তিনি বাংলা, সংস্কৃত এবং ফরাসি ভাষায় পারদর্শিতা অর্জন করেন। বাংলা মুদ্রণের প্রথম ছাঁদ-নকশা তৈরির ক্ষেত্রে ঘনিষ্ঠভাবে জড়িত ছিলেন তিনি।১৭৭৯ সালে তিনি প্রাশ্চাত্য অধিবাসীদের ব্যবহারের জন্যে অ্যা গ্রামার অব সংস্কৃত ল্যাঙ্গুয়েজ রচনা করেন। কলকাতায় অবস্থানকালে তিনি গভর্নর জেনারেল ওয়ারেন হোস্টংস্-এর পৃষ্ঠপোষকতা অর্জন করেন। পরবর্তিতে স্থানীয় পণ্ডিতদের সহোযোগিতায় তিনি প্রথম ইয়োরোপিয় হিসেবে প্রাচ্য পান্ডুলিপি, উৎকীর্ণলিপি সংগ্রহ করেন এবং পাঠোদ্ধার ও অনুবাদের প্রচেষ্টা চালান। সংস্কৃত লিপির বিশদ ব্যাখ্যা করার ক্ষেত্রে তার প্রথম সার্থক প্রয়াস ছিল ১৭৮৫ সালে দিনাজপুরে পাল বংশীয় রাজা নারায়ণপালের বাদল-স্তম্ভ লিপির পাঠোদ্ধার। পরবর্তীকালে বিহারের বারাবার পাহাড়ের গুহায় প্রাপ্ত মৌখরী লিপি তাকে গুপ্ত শাসকদের লিপির পাঠোদ্ধারে সহায়তা করে। ১৭৮৫ সালে তিনি ওয়ারেন হেস্টিংসের পৃষ্ঠপোষকতায় এবং পণ্ডিত পঞ্চানন কর্মকারের সহায়তায় ইংরেজি ভাষায় প্রথম ভগবত গীতা অনুবাদ করেন। মূলত উইলকিন্স বাংলা ও ফারসি ভাষায় মুদ্রণের জন্য ছাপাখানা স্থাপনের ক্ষেত্রে পথিকৃৎ হিসেবে মুদ্রণ ও পুস্তক প্রকাশে এক বিপ্লব সাধন করতে সমর্থ হয়েছিলেন। ফলে ১৭৭৮ সালে বাংলা বর্ণমালার মুদ্রাক্ষর দ্বারা প্রথম ন্যাথানিয়েল ব্র্যাসি হ্যালহেডের অ্যা গ্রামার অব দ্য বেঙ্গল লেঙ্গুয়েজ বই মুদ্রিত হয়। হ্যালহেড উক্ত বইয়ের ভুমিকায় উইলকিন্সের প্রতি কৃতজ্ঞতা প্রকাশ করেন। হ্যালহেডের ভাষ্যমতে বইটি প্রকাশনায় উইলকিন্স ধাতুবিদ্যা বিশারদের নানাবিধ কাজ, যেমন নকশা খোদাইকারক, মুদ্রাক্ষর ঢালাইকর ও মুদ্রাকরের কাজের দায়িত্ব নিজেই গ্রহণ করেন।
রবীন্দ্রপ্রবন্ধ: রাষ্ট্র ও সমাজচিন্তা

রবীন্দ্রপ্রবন্ধ: রাষ্ট্র ও সমাজচিন্তা বাংলাদেশী লেখক হুমায়ুন আজাদ রচিত একটি গবেষণা গ্রন্থ। ১৯৭৩ সালের আগস্টে প্রথম বাংলা একাডেমী ঢাকা থেকে এটি গ্রন্থাকারে প্রকাশিত হয়। পরবর্তীতে ফেব্রুয়ারি ১৯৯৯ সালে (মাঘ, ১৪০৫ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পুনরায় গ্রন্থাকারে প্রকাশিত হয়। আজাদ এই সমালোচনা গ্রন্থ উৎসর্গ করেছেন তার শিক্ষক মুহম্মদ আবদুল হাই এবং মোফাজ্জল হায়দার চৌধুরীকে। বইটি মূলত হুমায়ুন আজাদের ঢাকা বিশ্ববিদ্যালয়ের স্নাতকোত্তরের ছাত্র থাকাকালীন রচনা; হুমায়ুন আজাদ বইটির ভূমিকা অংশেই বলেছেন যে, তার নিজের ছাত্রজীবন অর্থাৎ ষাটের দশকের প্রতি রয়েছে বিশেষ আবেগ। রবীন্দ্রনাথ ঠাকুর নিয়ে গবেষণা তার স্নাতকোত্তর পরীক্ষার মূল বিষয় ছিলো। ১৯৬৮ সালে স্নাতকোত্তর পরীক্ষা দেন হুমায়ুন আজাদ এবং পরীক্ষার বিভিন্ন নথিপত্র তিনি পরে সংকলন করে সেটা বই আকারে ১৯৭৩ সালের আগস্ট মাসে প্রকাশ করেন। রবীন্দ্রনাথ ঠাকুর বাঙালি সংস্কৃতির অগ্রজ গুরু - বইটির পরতে পরতে তা রয়েছে, রবীন্দ্রনাথের ব্যক্তিগত জীবন, চিন্তা-ভাবনা, মতবাদ, সবই হুমায়ুন আজাদ সংক্ষেপে গুছিয়ে লিখেছেন। এই গ্রন্থে মোট পাঁচটি গবেষণা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:
ইথেন

ইথেন (/ˈɛθeɪn/ অথবা /ˈiːθeɪn/) হচ্ছে একটি রাসায়নিক উপাদান যার রাসায়নিক সংকেত হচ্ছে C2H6 । আদর্শ তাপমাত্রা ও চাপে ইথেন বর্ণ, গন্ধহীন গ্যাসীয় পদার্থ। ইথেন প্রাকৃতিক গ্যাস থেকে সংশ্লেষন করা হয়। তৈল সংশোধনাগারে বাইপ্রোডাক্ত বা দ্বিতীয় পণ্য হিসেবে ইথেন গ্যাস উৎপন্ন হয়। এটা প্রধানত ইথিলিন প্রস্তুতিতে ব্যবহার করা হয়। একটি অ্যালকেন শ্রেণীর অ্যালিফ্যাটিক হাইড্রোকার্বন। হাইড্রোজেন পরমাণুকে অন্য কার্যকরী গোষ্ঠীর সাথে প্রতিস্থাপন করে সম্পর্কিত যৌগগুলি গঠিত হতে পারে; ইথেন অংশকে ইথাইল গ্রুপ বলা হয়। উদাহরণস্বরূপ, হাইড্রক্সিল গ্রুপের সাথে যুক্ত একটি ইথাইল গ্রুপ ইথানল, যা পানীয়ের অ্যালকোহল। পটাশিয়াম এসিটেট দ্রবণের উপর তড়িৎ বিক্রিয়া পরিচালনা করে মাইকেল ফ্যারাডে ১৮৩৪ সালে সর্বপ্রথম ইথেন সংশ্লেষন করেন। তিনি উৎপন্ন হাইড্রোকার্বন পদার্থকে মিথেন ভেবে ভুল করেন এবং এটা নিয়ে আর কোন গবেষণা করেন নাই।  ১৮৪৭-১৮৪৯ সালের দিকে হারম্যান কোব এবং এডওয়ার্ড ফ্রাংল্যান্ড পটাশিয়াম ধাতুর সাথে প্রোপিওনাইট্রাইল (ইথাইল সায়ানাইড) বিয়োজন করে ইথেন প্রস্তুত করেন।  তারাও এটাকে মিথাইল র‍্যাডিক্যাল ভেবে ভুল করেন। ১৮৬৪ সালে কার্ল স্কোর্ল্যামার এই ভুল সংশোধন করেন। তিনি প্রমাণ করেন এই সকল বিক্রিয়া ইথেনের জন্যই সংঘটিত হচ্ছে।. অজৈব রসায়নের IUPAC নামকরণ পদ্ধতি অনুসারে ইথেনের নামকরণ করা হয়েছে। ইথেন শব্দটি ইথ+এন দ্বারা গঠিত। ইথ দ্বারা অণুতে দুটি কার্বনের উপস্থিতি এবং এন দ্বারা তাদের মধ্যে একটি একক বন্ধন বোঝানো হয়েছে। আদর্শ তাপমাত্রা এবং চাপে, ইথেন একটি বর্ণহীন, গন্ধহীন গ্যাস। এটির স্ফুটনাঙ্ক −৮৮.৫ °সে (−১২৭.৩ °ফা) এবং গলনাঙ্ক −১৮২.৮ °সে (−২৯৭.০ °ফা) । কঠিন ইথেন বিভিন্ন পরিবর্তনে বিদ্যমান।  স্বাভাবিক চাপে ঠাণ্ডা হলে, প্রথম পরিবর্তনটি প্রদর্শিত হবে একটি প্লাস্টিকের স্ফটিক, কিউবিক সিস্টেমে স্ফটিক। এই ফর্মে, হাইড্রোজেন পরমাণুর অবস্থান স্থির নয়; অণুগুলি দীর্ঘ অক্ষের চারপাশে অবাধে ঘুরতে পারে। এই ইথেনকে ca. ৮৯.৯ K (−১৮৩.২ °সে; −২৯৭.৮ °ফা) নিচে ঠাণ্ডা করলে এটি মনোক্লিনিক মেটাস্টেবল ইথেন ২ ( স্পেস গ্রুপ P 21/n) এ পরিবর্তিত হয়।  ইথেন পানিতে খুব কম দ্রবণীয়। ইথেনের বন্ড প্যারামিটারগুলি মাইক্রোওয়েভ স্পেকট্রোস্কোপি এবং ইলেক্ট্রন ডিফ্র্যাকশন দ্বারা উচ্চ নির্ভুলতা পরিমাপ করা হয়েছে: r C−C = 1.528(3) Å, r C−H = 1.088(5) Å, এবং ∠CCH = 111
হেক্সেন

হেক্সেন /ˈhɛkseɪn/ একটি জৈব যৌগ। এটি ছয় কার্বন বিশিষ্ট সম্পৃক্ত হাইড্রোকার্বন এবং গ্যাসোলিনের একটি গুরুত্বপূর্ণ উপাদান। এটি বর্ণহীন তরল পদার্থ। বিশুদ্ধ অবস্থায় গন্ধহীন। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। হেক্সেনের রাসায়নিক সংকেত C6H14 । জৈব রসায়নের নামকরণের আন্তর্জাতিক সংস্থা আইইউপিএসি অনুসারে হেক্সেনের নামকরণ করা হয়েছে। এখানে গ্রীক শব্দ হেক্স দ্বারা যৌগে ছয় কার্বনের উপস্থিতি বোঝানো হয়েছে। সমস্ত হেক্সেন বর্ণহীন। বিভিন্ন হেক্সেনের স্ফ‌ুটনাঙ্ক কিছুটা একইরকম এবং সাধারণত ব্রাঞ্চযুক্ত হেক্সেনগুলির ক্ষেত্রে স্ফ‌ুটনাঙ্ক কম থাকে। গলনাঙ্কগুলি বেশ আলাদা এবং প্রবণতাটি স্পষ্টভাবে প্রতীয়মান নয়। এটি গন্ধহীন তরল। জলে অদ্রবনীয় কিন্তু জৈব যৌগে দ্রবণীয়।এটি উত্তম দ্রাবকরূপে কাজ করে।
হেপ্টেন

হেপ্টেন একটি সাত কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। হেপ্টেনের রাসায়নিক সংকেতঃ C7H16 । অজৈব রসায়নের নামকরণের আন্তর্জাতিক সংস্থা আইইউপিএসি অনুসারে হেপ্টেনের নামকরণ করা হয়েছে। এখানে গ্রীক শব্দ হেপ্ট দ্বারা যৌগে সাত কার্বনের উপস্থিতি বোঝানো হয়েছে।
অক্টেন

অক্টেন একটি আট কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন এর একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। অক্টেনের রাসায়নিক সংকেতঃ C8H18 । অজৈব রসায়নের নামকরণের আন্তর্জাতিক সংস্থা আইইউপিএসি অনুসারে অক্টেনের নামকরণ করা হয়েছে। এখানে গ্রিক শব্দ অক্ট দ্বারা যৌগে আট কার্বনের উপস্থিতি বোঝানো হয়েছে।
ননেন

ননেন একটি নয় কার্বন বিশিষ্ট সম্পৃক্ত হাইড্রোকার্বন। এটি বর্ণহীন তরল পদার্থ। এটি শুধু মাত্র কার্বন এবং হাইড্রোজেন এর একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। ননেনের রাসায়নিক সংকেতঃ C9H20 । অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ননেনের নামকরণ করা হয়েছে। এখানে গ্রীক শব্দ নন দ্বারা যৌগে নয় কার্বনের উপস্থিতি বোঝানো হয়েছে।
ডেকেন

ডেকেন একটি দশ কার্বন বিশিষ্ট সম্পৃক্ত হাইড্রোকার্বন। এটি বর্ণহীন গ্যাসীয় পদার্থ। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। ডেকেনের রাসায়নিক সংকেতঃ CH । অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ডেকেনের নামকরণ করা হয়েছে। এখানে গ্রীক শব্দ ডেকা দ্বারা যৌগে দশ কার্বনের উপস্থিতি বোঝানো হয়েছে।
ডেকিন

ডেকিন (/dɛkiːn/) একটি দশ কার্বন বিশিষ্ট অসম্পৃক্ত হাইড্রোকার্বন। এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত; কিন্তু কার্বন-কার্বন দ্বিবন্ধনের মাধ্যমে যুক্ত। ডেকিনের রাসায়নিক সংকেতঃ C10H20 । অজৈব রসায়নের নামকরণের আন্তর্জাতিক সংস্থা আইইউপিএসি অনুসারে ডেকিনের নামকরণ করা হয়েছে। এখানে গ্রীক শব্দ "ডেকা" দ্বারা যৌগে "দশ কার্বনের উপস্থিতি" বোঝানো হয়েছে।
ব্যাংক অব ইংল্যান্ড

ব্যাংক অব ইংল্যান্ড যুক্তরাজ্যের কেন্দ্রীয় ব্যাংক হিসেবে পরিচিত। আধুনিক কেন্দ্রীয় ব্যাংকগুলোর ভিত্তি একে কেন্দ্র করেই গড়ে উঠেছে। সুইডেনের স্ভেরিজেস রিক্সব্যাংকের পর এটি বিশ্বের দ্বিতীয় প্রাচীন কেন্দ্রীয় ব্যাংক ও বিশ্বের ৮ম প্রাচীন ব্যাংক। ১৭ জুলাই, ১৬৯৪ তারিখে রাজকীয় সনদের মাধ্যমে ব্যক্তিগত আর্থিক প্রতিষ্ঠানরূপে সিটি অব লন্ডনে £১.২ মিলিয়ন পাউন্ড-স্টার্লিং মূলধন নিয়ে প্রতিষ্ঠিত হয়। পরবর্তীতে ১৯৪৬ সালে জাতীয়করণ করা হয়। ১৯৯৮ সালে প্রথমবারের মতো সরকারের কাছ থেকে স্বায়ত্তশাসন লাভ করে। তারপরও এটি সরকার কর্তৃক নিয়ন্ত্রিত। ইংরেজ সরকারের ব্যাংকরূপে গড়ে উঠা ব্যাংক অব ইংল্যান্ড অদ্যাবধি যুক্তরাজ্য সরকারের ব্যাংকার এটি। ১ জুলাই, ২০১৩ তারিখ থেকে মার্ক কার্নে ব্যাংকের গভর্নরের দায়িত্ব পালন করছেন। ৩০ জুন, ২০১৩ তারিখে প্রথম নন-ব্রিটন হিসেবে তিনি পাঁচ বছর মেয়াদে গভর্নর স্যার মারভিন কিংয়ের স্থলাভিষিক্ত হন। ব্রিটিশ স্থাপত্যবিদ স্যার জন সোয়ান ব্যাংক অব ইংল্যান্ডের ভবনের নক্সা অঙ্কন করেন যা ইংল্যান্ডের পর্যটন আকর্ষণের প্রধান কেন্দ্রবিন্দুরূপে বিবেচিত হয়ে আসছে। এর ডাকনাম হচ্ছে ওল্ড লেডি অব থ্রেডনিডল স্ট্রিট (থ্রেডনিডল স্ট্রিটের প্রাচীন ভদ্রমহিলা) বা ওল্ড লেডি। প্রচলিত উপ-কথা হিসেবে সারাহ হোয়াইটহেডের আত্মা ব্যাংকের বাগানে ভূতরূপে অবস্থান করছে বলে জানা যায়।. ১৭৩৪ সাল থেকে সিটি অব লন্ডনের থ্রেডনিডল স্ট্রিটে ব্যাংক অব ইংল্যান্ডের সদর দফতর অবস্থিত। মুদ্রানীতি প্রণয়নসহ এটি সরকারের যাবতীয় ঋণ পরিশোধ, নোট তৈরি ও বাণিজ্যিক ব্যাংকগুলোর উপর নিয়ন্ত্রণ করছে। ব্যাংকের মুদ্রানীতি কমিটি অর্থ সরবরাহ ও সুদের হার নিয়ন্ত্রণ করে। কোষাগার থেকে কমিটিকে আদেশ দানের ক্ষমতা দেয়া হয়, কিন্তু তা সংসদ থেকে ২৮ দিনের মধ্যে অনুমোদিত হতে হয়। ব্যাংক যুক্তরাজ্য ও অন্যান্য অনেক দেশের স্বর্ণ তাদের নিরাপত্তা হেফাজতে রাখে। টাওয়ার ৪২ নামীয় সিটি অব লন্ডনের দ্বিতীয় উচ্চতম ভবনে এ ভল্টটি অবস্থিত ও প্রবেশের জন্য তিন ফুট লম্বা চাবির প্রয়োজন। এ ব্যাংকটি স্বর্ণ সংরক্ষণের জন্য বিশ্বের ১৫তম বৃহত্তম নিরাপত্তা হেফাজতখানা ও প্রায় ৪৬,০০০ টন স্বর্ণ মজুদ আছে। বিপুল পরিমাণে রক্ষিত স্বর্ণের হিসাব ২০১২ সাল অনুযায়ী যার বর্তমান বাজার মূল্য প্রায় £১৫৬,০০০,০০০,০০০ পাউন্ড-স্টার্লিং। টেমপ্লেট:Central banksটেমপ্লেট:United Kingdom topicsটেমপ্লেট:Economy of the United Kingdomটেমপ্লেট:Banknotes of the pound sterlingটেমপ্লেট:Central banks of the European Union
কপিলপুরাণ

বিভাগ সামবেদীয় যজুর্বেদীয় অথর্ববেদীয় বৈষ্ণবপুরাণ শৈবপুরাণ শাক্তপুরাণ কপিলপুরাণ (সংস্কৃত: कपिल पुराण, Kapila Purāṇa) (খ্রিস্টীয় ১১শ শতাব্দী) হল একটি হিন্দু ধর্মগ্রন্থ। এই গ্রন্থটিকে ১৮টি উপপুরাণের অন্যতম মনে করা হয়। এই গ্রন্থের অধ্যায়সংখ্যা ২১। এতে মূলত উৎকলের (অধুনা ভারতের ওড়িশা রাজ্যের উপকূলবর্তী অঞ্চল) 'পুণ্যক্ষেত্র' বা তীর্থস্থানগুলির মাহাত্ম্য বর্ণিত হয়েছে। এই পুরাণে ক্রমান্বয়ে পুরুষোত্তম ক্ষেত্র (জগন্নাথ মন্দির, পুরী), বিমলা ক্ষেত্র (পুরীর জগন্নাথ মন্দির চত্বরে অবস্থিত বিমলা মন্দির), মৈত্রেয় বন (কোণার্ক) ও একাম্র তীর্থের (ভুবনেশ্বর) শ্রেষ্ঠত্ব বর্ণনা করা হয়েছে। ঋষি কপিল এই পুরাণের কথক। তিনি রাজা শল্যজিতের কাছে উৎকল রাজ্যের মাহাত্ম্যের বর্ণনা করেন। এই পুরাণটি ঋষি ভরদ্বাজ ও পুষ্কর ক্ষেত্রে তপস্যাকারী ঋষিদের মধ্যে কথোপকথনের আকারে বর্ণিত হয়েছে। এই পুরাণে ওড়িশার শিব, দুর্গা, বিষ্ণু ও সূর্য মন্দিরগুলির বর্ণনা পাওয়া যায়। পুরাণের শেষ অধ্যায়ে জ্ঞানযোগ বর্ণিত হয়েছে।
প্রোপাইন

প্রোপাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় গাস। এর রাসায়নি সংকেত C3H4। প্রোপাইন অবস্থান সমানুতা প্রদর্শন করে। এটার আকৃতি সরল রৈখিক। প্রোপাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে প্রোপাইন অণু সৃষ্টি করে। প্রোপাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে। প্রোপানের রাসায়নিক বিক্রিয়া অসম্পৃক্ত হাইড্রোকার্বন প্রোপিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। প্রোপিনের তুলনায় প্রোপানের অসম্পৃক্ততা বেশি। কারণ প্রোপিনে একটি পাই বন্ধন থাকে কিন্তু প্রোপাইনে দুটি পাই বন্ধন থাকে। প্রোপেন বা প্রোপিনের অম্লধর্ম নেই বললেই চলে কিন্ত প্রোপাইন অম্লধর্মী। এর কারণ প্রোপাইন অনুর কার্বন পরমাণুর sp সংকরন প্রোপাইন পাঁচ ধরনের বিক্রিয়া প্রদর্শন করে। প্রোপাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়। রকেটের জালানী সাথে প্রোপাল্যান্ট হিসেবে ব্যবহার করা হয়।
হেজাজ

হেজাজ় (আরবি: الحجاز al-Ḥiǧāz, আক্ষরিক অর্থ বাধা) হল বর্তমান সৌদি আরবের পশ্চিম অংশ। এর পশ্চিমে লোহিত সাগর, উত্তরে জর্ডান, পূর্বে নজদ ও দক্ষিণে আসির অবস্থিত। এর প্রধান শহর জেদ্দা। তবে ইসলামের পবিত্র শহর মক্কা ও মদিনার জন্য এই অঞ্চল অধিক পরিচিত। ইসলামের পবিত্র স্থানের অবস্থানের কারণে হেজাজ আরব ও ইসলামি বিশ্বে ঐতিহাসিক ও রাজনৈতিক দিক দিয়ে গুরুত্বপূর্ণ। পশ্চিমে তিহামাহ থেকে পূর্বের নজদকে পৃথক করেছে বলে এই অঞ্চলের এরূপ নাম হয়েছে। এটি "পশ্চিম প্রদেশ" বলেও পরিচিত ঐতিহাসিকভাবে হেজাজ সৌদি আরবের বাকি অংশ থেকে পৃথক বিবেচিত হয়ে এসেছে। এটি সৌদি আরবের সবচেয়ে জনবহুল অঞ্চল। মোট সৌদি জনসংখ্যার ৩৫% এখানে বসবাস করে। হেজাজি আরবির সাথে মিশরীয় আরবির ঘনিষ্ঠ সম্পর্ক রয়েছে। সৌদি হেজাজিদের জাতিগত উৎস ভিন্ন। আরব উপদ্বীপের মধ্যে হেজাজ সর্বাধিক সার্বজনীন। সৌদি আরবের যেকোনো আঞ্চলিক গোষ্ঠীর চেয়ে হেজাজের জনগণ অধিকতর পৃথক পরিচয় বহন করে। উৎপত্তিগত উৎসের কারণে সৌদি আরবের কাছ থেকে তারা কিছু মাত্রায় পৃথক। ফলে আরব উপদ্বীপের ইতিহাসের বয়ানে পার্থক্য ধরা পড়ে। এ কারণে হেজাজিরা নজদের সাথে উত্তেজনাকর অবস্থার অভিজ্ঞতার মধ্য দিয়ে অতিক্রম করেছে। হেজাজের লোকেরা কখনো সৌদি শাসন পূর্ণরূপে গ্রহণ করেনি। হেজাজে এক বা দুইটি মেগালিথিক সমাধি খুজে পাওয়া গেছে। তথ্যপ্রমাণ অনুযায়ী হেজাজের উত্তরাংশ রোমান প্রদেশ আরাবিয়া পেট্রাইয়ার অংশ ছিল। মাহদ আদ জাহাবের স্বর্ণ খনন অঞ্চল ও উত্তর পূর্ব দিকে পারস্য উপসাগরের দিকে ওয়াদি আল বাতিন প্রক্রিয়ায় প্রবাহিত পানির উৎস (বর্তমানে শুষ্ক) হিজাজের অন্তর্ভুক্ত। বস্টন বিশ্ববিদ্যালয়ের প্রত্নতত্ত্ব গবেষণা অনুযায়ী ২৫০০-৩০০০ খ্রিষ্টপূর্বে নদী ব্যবস্থা প্রচলিত ছিল। পবিত্র দুই শহরের উপস্থিতির কারণে হেজাজ অঞ্চল আধুনিক ইতিহাসের বেশ কিছু সাম্রাজ্যের অন্তর্ভুক্ত হয়েছিল। দামেস্কে রাজধানী স্থানান্তরের আগ পর্যন্ত হেজাজ খিলাফতের কেন্দ্র ছিল। পরবর্তী অধিকাংশ সময়জুড়ে হেজাজ মিশর ও উসমানীয় সাম্রাজ্যের অন্তর্ভুক্ত ছিল। এরপর ২০ শতকের প্রথমদিকে সংক্ষিপ্তকালের জন্য হেজাজ রাজনৈতিক স্বাধীনতা ভোগ করে। ১৯১৬ সালে হুসাইন-ম্যাকমোহন সমঝোতার ভিত্তিতে হুসাইন বিন আলী নিজেকে হেজাজের স্বাধীন রাজা বলে ঘোষণা করেন। পরবর্তীতে সংঘটিত আরব বিদ্রোহ উসমানীয় সাম্রাজ্যের অবসান ঘটায়। ১৯২৪ সালে পার্শ্ববর্তী নজদ অঞ্চলের আবদুল আজিজ ইবনে সৌদ কর্তৃক হুসাইন বিন আলী ক্ষমতাচ্যুত হন। হেজাজ নজদ ও হেজাজ রাজতন্ত্রের অন্তর্ভুক্ত যা পরবর্তীতে সৌদি আরব হিসেবে আত্মপ্রকাশ করে। সৌদি আরবের অন্যান্য অঞ্চলের চেয়ে হেজাজের অধিবাসীরা পৃথক বৈশিষ্ট্যমন্ডিত। উৎপত্তিগত পার্থক্যের কারণে আরব উপদ্বীপের ইতিহাসের ভিন্ন বয়ান পাওয়া যায়।  হেজাজের অধিবাসীরা পূর্ণরূপে সৌদি শাসন কখনো পুরোপুরি মেনে নেয়নি। উমাইয়া খিলাফত থেকে উসমানীয় খিলাফত পর্যন্ত বিভিন্ন সাম্রাজ্যের অন্তর্ভুক্ত থাকার কারণে অনেকেই তাদের অধিক বিশ্বজনীন মনে করে। এই অঞ্চল লোহিত সাগরের তীর ঘেষে অবস্থিত। গাঢ় আগ্নেয় বালির কারণেও এই অঞ্চল পরিচিত। হেজাজে অনেক উচ্চ পর্বত রয়েছে। এগুলো নজদকে তিহামাহ থেকে পৃথক করে। গুগগুল গাছ হেজাজে প্রচুর জন্মায়। টেমপ্লেট:Middle Eastern megaliths
হেজাজ (দ্ব্যর্থতা নিরসন)

হেজাজ বা হিজাজ (আরবি: الحجاز al-Ḥiǧāz, আক্ষরিক অর্থ "বাধা") দ্বারা নিম্নোক্ত বিষয়সমূহ বোঝায়:
বদর, সৌদি আরব

বদর (পূর্ণ নাম বদর হুনায়ন) হল সৌদি আরবের আল মদিনা প্রদেশের একটি শহর। এটি মদিনা থেকে ৮০ মাইল (১৩০ কিমি) দূরে ২৩°৪৬′৪৮″ উত্তর ৩৮°৪৭′২৬″ পূর্ব অবস্থিত। ৬২৪ সালে মদিনার মুসলিম ও মক্কার কুরাইশদের মধ্যে বদরের যুদ্ধ এখানে সংঘটিত হয়। মুসলিম সূত্র অনুযায়ী, কুরাইশ নেতা আবু জেহেল বলেছিল: